section_heading: Karijera
paragraph_text: Na Franjevačkoj visokoj bogosloviji u Makarskoj predavao od 1993. godine. U Splitu predaje od 1999. na Katoličkomu bogoslovnom fakultetu kao vanjski suradnik. Od 2005. je suradničkog zvanja višeg asistenta, a u znanstveno-nastavno zvanje izabran je docenta 2006. godine. Svoju nastavnu djelatnost završio je 2010. godine. Obnašao je dužnost tajnika Franjevačke visoke bogoslovije, a zatim je bio prodekan za nastavu (2007. – 2009.). Bio je fakultetskih povjerenstava i sveučilišnoga povjerenstva. Bio je i član Uredničkoga vijeća časopisa Služba Božja. Predavao na domaćim i međunarodnim znanstvenim skupovima, predstavljao knjige, recenzirao knjige i članke za znanstvene časopise i zbornike znanstvenih skupova. Od 2012. - 2019. godine bio je gvardijan samostana sv. Marije u Makarskoj, a od 2019. godine vrši službe gvardijana samostana u Sinju i upravitelja Gospina svetišta u istom mjestu. Dana 22. srpnja 2022., predao je službu gvardijana samostana u Sinju i upravitelja Gospina svetišta u istom mjestu svom nasljedniku fra Marinku Vukmanu, budući da su članovi Uprave Franjevačke provincije Presvetog Otkupitelja na Kapitulskom kongresu održanom u samostanu Gospe od Zdravlja u Splitu od 6. - 9. VI. 2022., donijeli odluku o razrješenju službe gvardijana samostana i upravitelja Svetišta zbog isteka mandata za službu gvardijana. Naime, zakonodavstvo Franjevačkoga reda, nalaže kako služba gvardijana samostana ne može trajati više od tri mandata ( svaki mandat traje po tri godine). Kao gvardijan upravljao je samostanom u Makarskoj sedam godina, a samostanom u Sinju tri godine. Istodobno, predloženo je njegovo imenovanje župnikom Župe sv. Filipa i Jakova u Potravlje nadomak Sinja te je sukladno prijedlogu Provincije, splitsko-makarski nadbiskup mons. dr. Dražen Kutleša, 21. srpnja 2022. objavio dekret o imenovanju župnikom spomenute Župe.